අශෝක පීරිස් මහතා පැවසීය.මහින්ද චින්තන වැඩපිළිවෙළ යටතේ ඉඩම් නොමැති ජනතාවට ඉඩම් කැබලි 100000ක් බෙදා දීමට යෝජනා කර තිබුණු අතර ‍2010-2012 වර්ෂ හැර අනෙක් වර්ෂ තුළ බෙදා දී ඇති ඉඩම් කැබලි සංඛ්‍යාව 136000ක් බව ලේකම්වරයා පෙන්වා දුන්නේය.රජයේ මිනින්දෝරු සේවාවට බඳවා ගැනීමේදී මතුව ඇති වැටුප් ගැටලුවක් සම්බන්ධයෙන් අවධානය යොමු කළ ජනාධිපතිවරයා මිනින්දෝරු සේවාවට පමණක් වෙනත් නීතියක් තිබිය යුතු නැති බවත් ඉල්ලීම සාධාරණ නම් පනත වෙනස් කොට හෝ අවශ්‍ය සහන සැලසීමට පියවර ගන්නා ලෙසත් උපදෙස් දුන්නේය.පෞද්ගලික ඉඩම් කොටස් කර විකීණීමේදී අවිධිමත් ගොඩකිරීම් නිසා ජලය බැස යාමේ ගැටලු පැන නැඟී ඇති බවට චෝදනා ඉදිරිපත්ව ඇති බව පැවසූ ජනාධිපතිවරයා එවැනි ඉඩම් පවරා ගැනීමට කටයුතු කළ යුතු බව ප්‍රකාශ කළේය.ඉඩම් හා ඉඩම් සංවර්ධන ඇමැති ජනක බණ්ඩාර තෙන්නකෝන්, නියෝජ්‍ය ඇමැති සිරිපාල ගම්ලත්, ජනාධිපති ලේකම් ලලිත් වීරතුංග, මුදල් අමාත්‍යාංශ ලේකම් ආචාර්ය පී. බී. ජයසුන්දර මහත්වරු ඇතුළු පිරිසක් ද මේ අවස්ථාවට එක් වූහ..